

**Маңызды стратегиялық мәнi бар мемлекеттiк сатып алу туралы**

Қазақстан Республикасы Үкіметінің 2005 жылғы 2 маусымдағы N 553 Қаулысы

      "Мемлекеттiк сатып алу туралы" Қазақстан Республикасының 2002 жылғы 16 мамырдағы Заңының  21-бабы 1-тармағының 5) тармақшасына сәйкес Қазақстан Республикасының Үкiметi  **ҚАУЛЫ ЕТЕДI:**

      1. "Петропавл ауыр машина жасау зауыты" акционерлiк қоғамы сатып алудың маңызды стратегиялық мәнi бар тауарларды - MБУ-125 ұтқыр бұрғылау қондырғыларының үш бiрлiгiн және оның модификацияларын берушi болып белгіленсiн.

      2. Қазақстан Республикасы Энергетика және минералдық ресурстар министрлiгi заңнамада белгіленген тәртiппен:   
      "ҚазМұнайГаз" ұлттық компаниясы" акционерлiк қоғамымен аффилиирленген "ҚазМұнайГаз" Барлау Өндiру" акционерлiк қоғамының қаражаты есебiнен осы қаулының 1-тармағында көрсетiлген заңды тұлғамен 1950000000 (бip миллиард тоғыз жүз елу миллион) теңге сомада 2005-2006 жылдарға мемлекеттік сатып алу туралы шарт жасасуды;   
      ақшаның оңтайлы және тиiмдi жұмсалу қағидатының, сондай-ақ мемлекеттiк сатып алу туралы" Қазақстан Республикасы Заңының 21-бабы 3 және 4-тармақтарының сақталуын;   
      осы қаулыдан туындайтын өзге де шараларды қабылдауды қамтамасыз етсiн.   
       Ескерту. 2-тармаққа өзгерту енгізілді - ҚР Үкіметінің 2005.10.20. N  1052 қаулысымен.

      3. Осы қаулы қол қойылған күнiнен бастап қолданысқа енгiзіледi.

*Қазақстан Республикасының*   
*Премьер-Министрі*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК